රාජද්‍රෝහීන්, දාමරිකයන්, චණ්ඩින්, බේබද්දන් අත්අඩංගුවට ගෙන හිස මත්තට වළවල් කපා බෙල්ල පමණක් මතුපිට සිටින සේ සිටුවා පස් ගසා මීමුන් බැඳි නගුල්වලින් බෙලි කැඩී යන සේ සීසානු ලැබේ. මේ හැම දඬුවමක්ම කරන්නේ සෙසු අයට පෙනෙන්නටය. මේවා අසන දකින අය වැරදි නොකර ජීවත්වීමට පාඩම් ඉගෙන ගනී. වැරදි කළ අයට සමාජය ඉදිරියේ බරපතළ දඬුවම් දී එම දඬුවම් ප්‍රදර්ශනය කිරීමෙන් සමාජය යහමගට ගැනීම එකල සමාජය යහමගට ගැනීමේ පරමාර්ථය විය. සිරකරුවන් සිරභාරයට ගත්විට ඔවුන්ගේ පෞරුෂය නැතිවී යන පරිදි හිස් වැසුම් ගැලවීම, සිරගෙදරට ගැනීමේදී රිදී එකයි තුට්ටු 14ක් අය කිරීම, පිට කිරිමේදී රිදී දෙකයි තුට්ටු 12ක් අය කිරීම, යකඩ දම්වැල් වලින් බැඳ තැබීම, දඬු කඳේ ගසා තැබීම, සිරගෙය තුළ රඳවාගෙන නොසිට රැකවල්ලෝ භාරයේ පිටත යවා අසීමිත ලෙස වැඩ ගැනීම, රජයෙන් කෑමබීම නොදීම සහ ඥාතීන් විසින් කෑම බීම ගෙනැවිත් දීම, එසේ නොලැබුණ විට හිඟමන් යැදීමෙන් කෑම වේල සපයා ගැනීම මේ ආදී වශයෙන් සිරකරු ජීවිතය දඬුවම්වලින් පුරවා තිබිණ.
සිරකරුවන් සිරභාරයට ගත්විට ඔවුන්ගේ පෞරුෂය නැතිවීමට දුන් දඬුවම් මොනවාද?
හිස් වැසුම් ගැලවීම